
PËR DELEGIM KOMPETENCE

Në mbështetje të pikës 4, të nenit 102, të Kushtetutës së Republikës së Shqipërisë, të ligjit nr. 7850, datë 29.7.1994, “Kodi Civil i Republikës së Shqipërisë”, të ndryshuar, të nenit 22, pika 3, të ligjit nr. 44/2015, datë 28.5.2015, “Kodi i Procedurave Administrative”, të ligjit nr. 9643, datë 20.11.2006, “Për prokurimin publik”, të ndryshuar, nenit 15, pika 3, të ligjit nr. 90/2012, “Për organizimin dhe funksionimin e administratës shtetërore” të kreut VII, nenit 56, të vendimit të Këshillit të Ministrave nr. 914, datë 20.12.2014, “Për miratimin e rregullave të prokurimit publik”,

VENDOSA:

1. Z. Ergys Qirici, me detyrë drejtor i përgjithshëm i Shërbimeve Mbështetëse në Ministrinë e Zhvillimit Ekonomik, Turizmit, Tregtisë dhe Sipërmarrjes, të ushtrojë përkohësisht kompetencat ligjore të Sekretarit të Përgjithshëm, duke përfshirë dhe kompetencat e titullarit të autoritetit kontraktor deri në datën e emërimit të Sekretarit të Përgjithshëm në ministri.
2. Data e fillimit të kompetencave të deleguara është data e hyrjes në fuqi të këtij vendimi.
3. Autorizimi nr. 3583, prot., datë 4.5.2016 dhe çdo akt që bie në kundërshtim me këtë vendim shfuqizohet.
4. Ky vendim hyn në fuqi menjëherë.

